User:Mofgeorgia/sandbox

{ინფოდაფა ლიდერი გიორგი კვირიკაშვილი }
 * სახელი = დიმიტრი ქუმსიშვილი
 * სურათი=Dimitri Kumsishvili.jpg
 * სურათის ზომა = 250px
 * წარწერა სურათის ქვეშ=
 * ხელმოწერა =
 * დაბადების თარიღი =7 სექტემბერი, 1974
 * დაბადების ადგილი=
 * გარდაცვალების თარიღი =
 * გარდაცვალების ადგილი=
 * მოქალაქეობა = საქართველო
 * ეროვნება = ქართველი
 * საარჩევნო ოლქი =
 * მამა =
 * დედა =
 * მეუღლე =
 * შვილები =
 * განათლება =
 * სპორტული კარიერა =
 * პროფესიით = ეკონომისტი
 * რელიგია = მართლმადიდებელი ქრისტიანი
 * ჯილდოები =
 * პარტია =
 * ვებ-საიტი=
 * რიგი = საქართველოს ფინანსთა მინისტრი
 * თანამდებობა დაიკავა = 27 ნოემბერი, 2016
 * თანამდებობა დატოვა = 13 ნოემბერი, 2017
 * ვიცე-პრეზიდენტი =
 * პრეზიდენტი = გიორგი მარგველაშვილი
 * პრემიერ-მინისტრი = გიორგი კვირიკაშვილი
 * წინამორბედი = ნოდარ ხადური
 * მემკვიდრე =
 * რიგი2 = საქართველოს ეკონომიკისა და მდგრადი განვითარების მინისტრი
 * თანამდებობა დაიკავა2 = 1 სექტემბერი, 2015
 * თანამდებობა დატოვა2 = 27 ნოემბერი, 2016
 * ვიცე-პრეზიდენტი2 =
 * პრეზიდენტი2 = გიორგი მარგველაშვილი
 * პრემიერ-მინისტრი2 = ირაკლი ღარიბაშვილი
 * წინამორბედი2 = გიორგი კვირიკაშვილი
 * მემკვიდრე2=

დიმიტრი ქუმსიშვილი (დ. 7 სექტემბერი, 1974) — ქართველი პოლიტიკოსი, საქართველოს პირველი ვიცე-პრემიერი, ეკონომიკისა და მდგრადი განვითარების მინისტრი, არის მთავრობის ეკონომიკური გუნდის კურატორი.

ბიოგრაფია
დიმიტრი ქუმსიშვილმა დაამთავრა თბილისის სახელმწიფო უნივერსიტეტის ფიზიკის ფაკულტეტი 1992 წელს; თბილისის სახელმწიფო უნივერსიტეტის ეკონომიკის ფაკულტეტი 1998 წელს. აქვს საჯარო და კერძო სექტორებში მენეჯერულ თანამდებობებზე საქმიანობის 20 + წელზე მეტი ხნის გამოცდილება. თავისი წარმატებული კარიერის მანძილზე ის მუშაობდა საქართველოს წამყვან საბანკო-საფინანსო ინსტიტუტებში, დაკავებული იყო აუდიტორული და ფასიანი ქაღალდების ოპერაციებით. 1995-1996 წლებში სს „გაერთიანებული ქართული ბანკი“, წამყვანი სპეციალისტი; 1996-1997 წლებში „აუდიტკონსალტინგი“, აუდიტორი; 1997 წელს შპს „აუდიტკონსალტინგი“; 1997-1999 წლებში „ქართუ ბანკის“ ხაზინის უფროსი; 1999-2011 წლებში „ბანკ ქართუს“ გენერალური დირექტორის პირველ მოადგილე; 2010-2012 წლებში შპს „გლობალ კონტაქტ კონსალტინგი“, სამეთვალყურეო საბჭოს წევრი; პარალელურად, 2011-2012 წლებში ჰოლდინგ „პალიტრა მედიის“, ბიზნესგანვითარების დირექტორი. 2012 წლამდე შპს „რეშენალ სოლუშენის“ სამეთვალყურეო საბჭოს თავმჯდომარე, და იმავე პერიოდში, დაწყებითი ბიზნესის და ინოვაციების საინვესტიციო ფონდის დირექტორი;

პოლიტიკური კარიერა
საქართველოს აღმასრულებელ ხელისუფლებაში დიმიტრი ქუმსიშვილი 2012 წლის ბოლოს, საპარლამენტო არჩევნებში საარჩევნო ბლოკის „ქართული ოცნება“ გამარჯვების შემდეგ მოვიდა. საქართველოს საფინანსო სექტორში მრავალწლიანი წარმატებული გამოცდილება დაეხმარა დიმიტრი ქუმსიშვილს განეხორციელებინა არაერთი მნიშვნელოვანი რეფორმა ჯერ ეკონომიკისა და მდგრადი განვითარების, შემდეგ კი - ფინანსთა სამინისტროში. 2015 წლის 30 ნოემბრიდან - ვიცე-პრემიერი, 2016 წლის 13 ივნისიდან დღემდე - პირველი ვიცე-პრემიერი.

სახელმწიფო ქონების ეროვნული სააგენტოს თავმჯდომარე
2012-2015 წლებში საქართველოს ეკონომიკისა და მდგრადი განვითარების მინისტრის პირველი მოადგილე, სსიპ „სახელმწიფო ქონების ეროვნული სააგენტოს თავმჯდომარე“. ეკონომიკისა და მდგრადი განვითარების მინისტრის პირველი მოადგილის რანგში დაიწყო და ამჟამად, უკვე მთავრობის პირველი ვიცე-პრემიერის პოზიციიდან დიმიტრი ქუმსიშვილი აქტიურად მონაწილეობს  საჯარო-კერძო პარტნიორობის (PPP) ინსტიტუციური და საკანონმდებლო ჩარჩოს შემუშავების პროცესში, რომელიც უმნიშვნელოვანესია ქვეყნის განვითარებისთვის და რომლის მიღებაც მიმდინარე წელს მოხდება.

საჯარო-კერძო პარტნიორობის კარგი თანამშრომლობის მაგალითებია ბაკურიანის ისტორიულ კურორტზე, მიტარბიში ახალი საკურორტო დასახლებისა და ანაკლიაში ღრმაწყლოვანი პორტისა და მასთან დაკავშირებული თავისუფალი ინდუსტრიული ზონის მშენებლობა. გარდა ამისა, დიმიტრი ქუმსიშვილის პირადი მოთხოვნით ევროპის რეკონსტრუქციისა და განვითარების ბანკთან გაფორმებულ ქვეყნის სტრატეგიული პარტნიორობის 4-წლიან შეთანხმებაში ჩაიდო სასარგებლო წიაღისეულის რეფორმაში ბანკის მონაწილეობის საკითხი. ბანკთან ერთად, განსაკუთრებით წარმატებულია საქართველოს გადაყვანა ანალოგური მაუწყებლობიდან ციფრულ მაუწყებლობაზე, რის შედეგადაც ქვეყანაში მნიშვნელოვნად გაიზარდა მედია პლურალიზმი - პრაქტიკულად, მარტივი ავტორიზაციით შესაძლებელია სატელევიზიო საქმიანობის დაწყება, რომელიც Free to ear სიგნალით გადაიცემა მთელ საქართველოში.

დიმიტრი ქუმსიშვილმა, ეკონომიკისა და მდგრადი განვითარების მინისტრის პირველი მოადგილის, ხოლო შემდეგ კი მინისტრის რანგში ასევე უშუალო მონაწილეობა მიიღო სახელმწიფო ქონების მასშტაბურ ინვენტარიზაციის პროექტში. ინვენტარიზაციის მიზანი ქვეყნის მაშტაბით სახელმწიფო ქონების აღმოჩენა და რეგისტრაციაა. პროექტი, რომლის განხორციელებაც დაიწყო 2013 წელს, ახლაც მიმდინარეობს.

თბილისის ვიცე-მერი
2015 წელს იყო ქალაქ თბილისის ვიცე-მერი. ევროპის რეკონსტრუქციისა და განვითარების ბანკთან აქტიური თანამშრომლობა გაგრძელდა დიმიტრი ქუმსიშვილი ქ. თბილისის ვიცე-მერის თანამდებობაზე გადაყვანის შემდეგ. კერძოდ, ბანკთან ერთად, მოხდა მუნიციპალური ტრანსპორტის განვითარების პროექტის (თბილისის ავტობუსების პროექტი) ინიცირება.

თბილისის მუნიციპალიტეტის მერია ევროპის რეკონსტრუქციისა და განვითარების ბანკის (EBRD) მხარდაჭერით თანამედროვე მუნიციპალური ტრანსპორტის განვითარების პროექტს (თბილისის ავტობუსების პროექტი), 2016 წლიდან ახორციელებს. მისი მიზანია, ავტობუსების პარკის განახლება ევროსტანდარტების შესაბამისი, ახალი, ეკოლოგიურად სუფთა და ადაპტირებული ავტობუსებით. აღსანიშნავია, კიდევ ერთი მიმდინარე პროექტი - ნაგვის გადამამუშავებელი ქარხნის მშენებლობა. სწორედ დიმიტრი ქუმსიშვილის აქტიური მონაწილეობით მოხდა EBRD-ის კონსულტანტების აყვანა, რათა ქარხნის მშენებლობისთვის გამოვლენილიყო ინვესტორი. აღნიშნულ პროექტს უდიდესი გავლენა ექნება თბილისის ეკოლოგიურ მდგომარეობაზე. ამჟამად, ინვესტორს უკვე აღებული აქვს მშენებლობის ნებართვა, რაც ნიშნავს, რომ გარემოზე ზემოქმედების ანგარიში ინვესტორმა დადებითად გაიარა და უახლოეს მომავალში დაიწყება ინვესტიციების განხორციელება.

ეკონომიკისა და მდგრადი განვითარების მინისტრი
2015 წლის 1 სექტემბრიდან 2016 წლის 27 ნოემბრამდე იყო ეკონომიკისა და მდგრადი განვითარების მინისტრი.

ფინანსთა მინისტრი
2016 წლის 27 ნოემბრიდან 2017 წლის 13 ნოემბრამდე - ფინანსთა მინისტრი.

ეკონომიკისა და მდგრადი განვითარების მინისტრი
2017 წლის 13 ნოემბერს მეორეჯერ დაინიშნა ეკონომიკისა და მდგრადი განვითარების მინისტრად. მთავრობაში დაგეგმილი სტრუქტურული ცვლილებების შედეგად, საქართველოს ეკონომიკისა და მდგრადი განვითარების სამინისტროს შეუერთდება ენერგეტიკის სამინისტრო და საქართველოს გარემოს დაცვისა და ბუნებრივი რესურსების სამინისტროს ბუნებრივი რესურსების მართვის კომპონენტი.

მნიშვნელოვანი რეფორმები
საქართველოს ამჟამინდელ პრემიერ-მინისტრ გიორგი კვირიკაშვილთან ერთად, დიმიტრი ქუმსიშვილის სახელს უკავშირდება ისეთი მნიშვნელოვანი რეფორმები, როგორიცაა:


 * საპენსიო რეფორმა - ითვალისწინებს პენსიის ნებაყოფლობით კერძო დაგროვებით სისტემაზე გადასვლას. ახალი საპენსიო სისტემა იქნება არსებული საპენსიო სისტემის დამატებითი ოფცია, რომელიც გრძელვადიან პერსპექტივაში ხელს შეუწყობს როგორც მოსახლეობის სოციალური დაცვის გაუმჯობესებას და ასევე, დანაზოგების აკუმულირებას და შესაბამისად, საინვესტიციო რესურსებზე ხელმისაწვდომობის ზრდას.


 * კაპიტალის ბაზრის განვითარება - უცხოელ ექსპერტებთან მჭიდრო თანამშრომლობით, მიმდინარეობს მუშაობა საქართველოსთვის მისაღები კაპიტალის ბაზრის რეფორმაზე, საუკეთესო საერთაშორისო პრაქტიკისა და საქართველო ევროკავშირის ასოცირების შეთანხმებით აღებული ვალდებულებების გათვალისწინებით.


 * მოგების გადასახადის რეფორმა - კერძო სექტორს აძლევს საშუალებას მათი მიღებული მოგება, გადასახადების ნაცვლად მიმართონ ახალი ინვესტიციების განსახორციელებლად და დამატებითი სამუშაო ადგილების შესაქმნელად. წინასწარ ჩატარებული საერთაშორისო კვლევებით, აღნიშნულმა რეფორმამ საშუალოვადიან პერიოდში საქართველოს ეკონომიკის ზრდა დაახლოებით 1,5 პროცენტით უნდა დააჩქაროს. რეფორმის განხორციელება დაიწყო 2017 წლიდან.


 * ექსპორტის ხელშეწყობა - მიმდინარეობს მუშაობა ექსპორტის ხელშეწყობის ინსტიტუტის ჩამოყალიბებასთან დაკავშირებით, რაც ითვალისწინებს ექსპორტის დაზღვევას და ექსპორტის გარანტიების გაცემას ექსპორტის პოტენციალის მქონე კომპანიებისთვის.


 * დეპოზიტების დაზღვევის სისტემა - მან უნდა უზრუნველყოს, ერთის მხრივ, დეპოზიტების დაზღვევა, ხოლო მეორე მხრივ, სტიმული მისცეს დამატებითი ფინანსური რესურსების აკუმულირებას ფინანსურ ინსტიტუტებში.


 * ბიზნეს-სახლი - ხორციელდება მთავრობის მმართველობითი რეფორმის ფარგლებში. ეს არის ბიზნესსა და სახელმწიფოს შორის ურთიერთობის განსხვავებული მოდელი, რომელიც ბიზნესისთვის ყველა მნიშვნელოვანი სერვისის ერთიან სივრცეში, ერთიან ელექტრონულ პლატფორმაზე მიწოდებას ითვალისწინებს. ამ მოდელით, ყველა სახელმწიფო უწყება ბიზნესს ერთი ფანჯრის პრინციპით მოემსახურება. ჩვენ ვგეგმავთ ონლაინმომსახურების დახვეწასა და გაუმჯობესებას, ახალი დისტანციური სერვისების დამატებას.


 * ინოვაციების მხარდამჭერი რეფორმა - მან მნიშვნელოვნად შეუწყო ხელი საქართველოში ინოვაციებისა და ტექნოლოგიების განვითარებას და მათ კომერციალიზაციას. გიორგი კვირიკაშვილთან თანამონაწილეობით, დიმიტრი ქუმსიშვილის ინიციატივით ჯერ თბილისში, შემდეგ კი საქართველოს სხვა ქალაქებში ამოქმედდა ტექნოპარკები, ინოვაციური ლაბორატორიები და სხვ. რეგულარული სახე მიეცა საერთაშორისო მენტორების მონაწილეობით, ადგილობრივი კადრებისთვის სასწავლო-შემეცნებითი ხასიათის ღონისძიებების ჩატარებას, აგრეთვე მაღალტექნოლოგიური სტარტ-აპებისთვის დაფინანსების პროგრამების ორგანიზებას.

პირადი ცხოვრება
მშობლიური ქართულის გარდა ფლობს ინგლისურსა და რუსულს. ჰყავს მეუღლე და სამი შვილი.

რესურსები ინტერნეტში

 * საქართველოს ფინანსთა სამინისტრო

{დაიწყე ყუთი} {მემკვიდრეობის ყუთი | წინამორბედი=გიორგი კვირიკაშვილი | ტიტული=საქართველოს ეკონომიკისა და მდგრადი განვითარების მინისტრი | წლები=2015 – 2016 | შემდეგი= გიორგი გახარია} {დაასრულე ყუთი}

{ირაკლი ღარიბაშვილის კაბინეტი} {გიორგი კვირიკაშვილის კაბინეტი}

კატეგორია:დაბადებული 7 სექტემბერი კატეგორია:დაბადებული 1974 კატეგორია:საქართველოს ეკონომიკის მინისტრები კატეგორია:საქართველოს ფინანსთა მინისტრები კატეგორია:თბილისის სახელმწიფო უნივერსიტეტის კურსდამთავრებულები